title: Disco duro
text: Un disco duro (en anglés Hard Disk Drive u HDD) ye un dispositivo d'almadazenamiento no volátil d'información. Se bi alzan grans cantidatz de datos dichitals en a superficie magnetizata d'os diferents discos (platter) que tien, os qualos chiran a gran velocidat. Fa parti d'a maquinaria d'a mayoría d'os ordinadors actuals. Entre os diferents tipos de memorias ye clasificato como memoria secundaria.
  
  As caracteristicas prencipals d'un disco duro son a suya capacidat d'almadazenamiento (actualment dende bells gigabytes (GB) dica diez terabyte (TB), a suya velocidat de transferencia de datos (throughput, en MB/s), y o tiempo d'acceso (en ms), que ye condicionato por a velocidat de rotación (rpm u rotacions por menuto).
  
  L'adchectivo duro les s'aplica en contraste con os floppy disks u discos flexibles, anteriors a los discos duros.
  
  En 1956 os discos duros apareixioron por primera vegata en o mercato d'a man d'IBM. Orichinalment yeran desenvolicatos ta ordinadors de proposito cheneral.
  
  En o sieglo XXI, as aplicacions d'os discos duros s'han enamplato dica encluyir maquinas de vidio, reproductors d'audio, PDA's, maquinas de fotos v vidioconsolas. En 2005 se presentó lo primer telefon movil que encluyiba disco duro, fabricato por Samsung y Nokia.
  
  A necesidat de sistemas d'almadazenamiento a gran escala que fuesen fiables y independients d'un dispositivo en particular, ha levato a la introducción de nuevas configuracions, como los RAID (Redundant Array of Independent/Inexpensive Disks).
  
  Vinclos externos 
  
   Cronolochía d'o disco duro.
  
  Hardware